DECIZIA ETAPEI DE ÎNCADRARE

Proiect afişat pe site în data de 10.03.2016

Ca urmare a solicitării de emitere a acordului de mediu adresate de **SC E ON DISTRIBUŢIE ROMÂNIA SA** prin **SC GENERAL TEHNIC SRL*,*** cu sediul în municipiul Iași, Calea Chișinăului, nr. 29, județul Iași, înregistrată la APM Iaşi cu nr. 1075/02.02.2016 în baza Hotărârii Guvernului nr. 445/2009 privind *evaluarea impactului anumitor proiecte publice şi private asupra mediului* şi a O.U.G. nr. 57/2007 privind *regimul ariilor naturale protejate, conservarea habitatelor naturale, a florei şi faunei salbatice*, cu modificările şi completările ulterioare, ***Agenţia pentru Proteţia Mediului Iaşi decide***, ca urmare a analizei documentaţiei tehnice şi a consultărilor desfăşurate în cadrul şedinţei Comisiei de Analiza Tehnica din data de *10.03.2016* că proiectul: ***“Extindere rețea electrică de distribuție publică în localitatea Corneşti, comuna Miroslava, județul Iași”*** propus a fi amplasat însat Corneşti, lot 2, comuna Miroslava, judeţul Iaşi, ***nu se supune evaluării impactului asupra mediului.***

*Justificarea prezentei decizii*:

**I. Motivele care au stat la baza luării deciziei etapei de încadrare în procedura de evaluare a impactului asupra mediului,** sunt următoarele:

***a)******Proiectul*** se încadrează în : prevederile H.G. nr. 445/2009 - Anexa nr.2*: pct. 13 a) „Orice modificări sau extinderi, altele decât cele prevăzute în anexa 1 sau în prezenta anexă, deja autorizate, exexcutate sau în curs de a fi executate, care pot avea efecte semnificative negative asupra mediului”.*

**b) *Caracteristicile proiectului:***

*1. Mărimea proiectului*

*Proiectul de investitie prevede*:

Extindere rețea LEA 0,4 kV pe o lungime totală de 1200 m.

*Amplasamentul proiectului de investiţie*: sat Corneşti, lot 2, comuna Miroslava, judeţul Iaşi.

*2. Cumularea cu alte proiecte*:

Proiectul de investitie:***“Extindere rețea electrică de distribuție publică în localitatea Corneşti, comuna Miroslava, județul Iași”*** propus a fi amplasat în sat Corneşti, lot 2, comuna Miroslava, judeţul Iaşi, nu se cumulează cu alte proiecte.

*3. Utilizarea resurselor naturale:*

Realizarea proiectului de investitie nu implica utilizarea resurselor naturale.

*4. Producţia de deşeuri:*

Deşeurile rezultate în urma execuţiei lucrărilor de extindere reţea JT, respectiv:

- ambalaje de hârtie şi carton, ambalaje de material plastic, aluminiu, fier, fontă, oţel, deşeuri textile, se vor colecta selectiv şi se vor preda la operatori autorizaţi în vederea valorificării/eliminarii.

*5. Emisiile poluante, inclusiv zgomotul şi alte surse de disconfort*: sunt generate de utilajele si mijloacele de transport, pe perioada de realizare a proiectului.

***c) Localizarea proiectului***

*Utilizarea existentă a terenului* :

- Folosinta actuala a terenului: *drum public.*

*-* In zona de amplasament a proiectului de investitie nu exista resurse naturale sau zone protejate prin legislatia in vigoare*.*

***d) Caracteristicile impactului potenţial:***

- *extinderea impactului*: local, numai în zona de lucru, pe perioada execuţiei proiectului;

- *natura transfrontiera a impactului* – lucrările propuse nu au efecte de natură transfrontieră;

- *marimea si complexitatea impactului* – impactul asupra mediului este generat se săpăturile executate, zgomotul şi gazele de ardere rezultate de la mijloacele de transport şi utiliajele implicate în executarea lucrărilor prevăzute în proiect, în perioada de execuţie a proiectului;

- *probabilitatea impactului*: impact pe timpul de execuţie a lucrărilor prevăzute în proiect.

**II Condiţiile de realizare a proiectului:**

*1.Proiectul de investiţie prevede realizarea urmatoarelor obiective:*

Extindere LEA 0,4 kV pe o lungime de 1200 m. Rețeaua proiectată se va realiza cun conductor NFA2X 50+3X95 mmp, cu stâlpi SE10 și stâlpi SE4.

2.**Pe tot parcursul derulării lucrărilor de execuţie a proiectului de investiţie vor fi respectate prevederile OUG nr. 195/2005 privind protecţia mediului, aprobată şi modificată cu Legea 265/2006, modificată şi completată de OG nr. 164/2008, referitoare la protecţia calităţii apelor, atmosferei, solului şi la protecţia aşezărilor umane.**

-Respectarea prevederilor cuprinse în actele de reglementare emise de instituţiile avizatoare;

-Asigurarea prin sisteme proprii de supraveghere a funcţionării utilajelor în timpul realizării lucrărilor de reabiliatere la reţeaua electrică.

-Titularul investiţiei are obligaţia de a comunica la APM Iaşi toate incidentele care se produc în timpul execuţiei şi care au impact asupra mediului, precum şi măsurile întreprinse în vederea refacerii mediului şi a desfăşurării activităţii în condiţii de siguranţă.

*3.Măsurile principale de minimizare a impactului potenţial generat de realizarea proiectului vor avea în vedere protecţia calităţii factorilor de mediu ( apa, aer, sol), gospodărirea deşeurilor, prevenirea riscului declanşării unor accidente sau avarii cu impact asupra sănătaţii populaţiei şi mediului inconjurator, după cum urmează:*

*Protecţia aerului*

- În vederea asigurării unui control al emisiilor de poluanţi provenite de la utilajele de construcţii se va asigura intreţinerea corespunzatoare a acestora, cât şi respectarea unui program de lucru stabilit pentru utilizarea şi funcţionarea acestora;

*Protectia impotriva zgomotului*

-În fazele de execuţie a lucrărilor de extindere la reţeaua electrică se vor lua măsuri pentru atenuarea zgomotelor şi vibraţiilor produse de utilajele în lucru, urmărindu-se ca nivelul de zgomot atins să se încadreze în limitele prevăzute de normativele în vigoare, cât şi stabilirea unui program de lucru pentru a nu produce disconfort locuitorilor din zonele învecinate.

*Protecţia solului*

-În perioada de execuţie a lucrărilor se interzice stocarea temporară, depozitarea carburanţilor în zona aferentă amplasamentului. Se vor evita scurgerile de combustibili şi uleiuri uzate pe sol ( folosite de maşinile, utilajele şi echipamentele de pe amplasament).

- Refacerea suprafeţelor de teren afectate temporar de lucrări. Pe perioada execuţiei lucrărilor se va menţine curăţenia, după executarea lucrărilor se va reface şi aduce la starea iniţială terenurile ce au fost afecate de execuţia lucrărilor.

*Modul de gospodărire a deşeurilor*

-Deşeurile rezultate, indiferent de natura lor, se vor gestiona în conformitate cu prevederile Legii nr. 211/2011 privind regimul deşeurilor.

*Prevenirea riscului declanşării unor accidente sau avarii cu impact asupra sănătăţii populaţiei şi mediului înconjurător*:

-Pentru evitarea oricăror situaţii de risc şi accidente în timpul perioadei de execuţie se vor respecta toate prescripţiile tehnice, de exploatare şi întreţinere prevăzute în normativele tehnice de exploatare şi întreţinere a utilajelor folosite.

*4. In situatia in care, ulterior, prin proiect se propun alte solutii decat cele care au stat la baza emiterii prezentei decizii, anterior începerii execuţiei, titularul proiectului de investitie are obligaţia prezentarii la APM Iaşi a unei notificari care va cuprinde informatiile aferente noii solutii.*

*Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluare adecvată*

Prezenta decizie poate fi contestată în conformitate cu prevederile H.G. nr. 445/2009 privind *Evaluarea impactului anumitor proiecte publice şi private asupra mediului* şi ale *Legii contenciosului administrativ* nr. 554/2004, cu modificările şi completările ulterioare.

|  |  |
| --- | --- |
| DIRECTOR EXECUTIV,  ing. Victor Bogdan DAVIDEANU | ŞEF SERVICIU AVIZE, ACORDURI, AUTORIZAŢII,  ing. Maria IACOB |

ÎNTOCMIT,

ing. Camelia PASCARIU